
1200 meters fall rett i døden

Victoria Cilliers er utdannet fysioterapeut. Hun tjenestegjorde i den britiske hæren, der hun etter hvert ble kaptein. I dag jobber hun som fysioterapeut for Forsvarsdepartementet. Hun har to barn og bor i Wiltshire i England. 1200 meters fall rett i døden er hennes første bok.

Til mine foreldre, som alltid har støttet meg
til tross for utfordringene livet har gitt oss,
og mine barn, som jeg er ubeskrivelig glad i.

Innledning

Søndag 5. april 2015

«Herregud», tenkte jeg. «Dette vil jeg bare ikke.» Jeg var en profesjonell fallskjermhopper med tusenvis av hopp bak meg, men dette ville bli mitt første hopp på over ett år. Det lille flyet steg oppover og alt føltes så kjent, men det føltes også galt. Tankene mine vandret stadig til de to barna mine som ventet på meg hjemme. April var nesten tre år gammel, og Ben var bare fem uker. «Jeg bør ikke være borte fra dem.»

Det var mannen min, Emile, som hadde tatt initiativet til dette hoppet. Det var noe vi kunne gjøre sammen, hadde han sagt, og det var hovedsakelig derfor jeg ble med på det. Jeg tenkte også at det ville gi meg et endelig svar på om jeg fortsatt likte fallskjermhopping, eller om jeg burde gi opp rollen min som instruktør.

Emile fant ikke noen til å passe barna, så han ble til slutt ikke med. Dog oppfordret han meg til å hoppe alene.

Jeg reiste meg opp i det lille flyet mens det sirklet over flyplassen, og jeg tok meg bort til den åpne døren nær halen. Hopperen foran meg hoppet ut av flyet og forsvant inn i skyene. Jeg var helt alene. Jeg satte meg på huk ved utgangen og strammet hjelmen min godt. Flyet var pakket inn i støyen fra vind og motorbrøl og det bruste i nervene mine. Likevel kunne jeg ikke trekke meg nå. «Bare gjør det», sa jeg til meg selv. «Deretter kan du dra rett hjem.»

Hjelmen min var festet med visiret nede, men jeg ga den ett siste rykk for å forsikre meg om at den ikke kunne rikke seg. Det var et fall på 900 meter under flyet. Jeg jeg stirret ned og lette gjennom skyene og fikk øye på flyplassen. Den så ut som en prikk nede på bakken. Jeg begynte å føle meg kvalm. Jeg holdt pusten og ventet til den forrige hopperen var langt nok unna meg. «Det er nå eller aldri», sa jeg til meg selv. Jeg nølte i et lite sekund og presset frykten bakover i hodet. Uten å tenke meg om, hoppet jeg.

Den kalde luften traff ansiktet mitt, og jeg følte meg umiddelbart avslappet. «Dette er noe jeg kan», tenkte jeg. Jeg lot lettelsen skylle inn over meg. Med erfarne bevegelser spredte jeg ut armene mine foran meg og var i kontroll over fallet. Jeg brukte høyre hånd til å strekke meg etter fallskjermen, som var festet på ryggen min. Jeg fant håndtaket nederst på riggen og dro nedover for å utløse fallskjermen. Skjermen foldet seg ut over meg, men i stedet for å bremse farten min, kjente jeg et ujevnt rykk.

«Så merkelig», tenkte jeg og så opp. Jeg ble sjokkert da jeg så at tauene som holdt meg fastbundet til fallskjermen, var vridd. Dette er ingenting jeg ikke har fikset før, sa jeg til meg selv. Jeg håndterte saken umiddelbart på autopilot. Jeg sparket i luften i en sirkulær bevegelse og løste opp tauene. Da de var oppløst, følte jeg lettelse i et sekund. Deretter ble jeg skrekkslagen.

«Jeg bremser fortsatt ikke ned.»

Jeg prøvde å løsne bremselinene og dro hardt i den motsatte stigelinen opp til rotasjonen, men det hjalp heller ikke. Dette var helt ulogisk. Øynene mine var festet på fallskjermen over meg, i håp om at den ville samarbeide, men uansett hva jeg gjorde, kunne jeg ikke kontrollere den voldsomme rotasjonen. Da ingen av løsningene så ut til å fungere, visste jeg hva jeg måtte gjøre. «Jeg må kutte den av.» Jeg måtte ta en rask avgjørelse. Jeg raste nærmere og nærmere bakken og dro raskt i utløserhåndtaket på selen. Jeg løsnet hovedfallskjermen og utløste reservehåndtaket. Det var en egen reservefallskjerm for nødsituasjoner som dette, og jeg visste at den nå var mitt eneste alternativ.

Jeg holdt pusten og forberedte meg på det plutselige rykket som reservefallskjermen ville gi, men da den åpnet seg, kjente jeg ingenting. Jeg stirret opp. Reservefallskjermen hadde bare blåst seg halvveis opp, og jeg roterte vilt i luften. Fallskjermen kastet meg rundt i himmelen til jeg nesten var opp ned. Jeg dro i stigelinene og prøvde desperat å få litt kontroll. «Barna trenger meg», tenkte jeg. «Jeg må fikse dette.» Men det nyttet ikke – jeg falt hjelpeløst. Jeg dro fortsatt stigelinene nedover og kjempet for å overleve. Jeg fokuserte bare på det over meg. Jeg ante ikke hvor langt jeg var fra bakken.

OEBPS/Images/publisher.png
LIND&CO









OEBPS/Images/cover.jpg
VICTORI/
GILLIERS

1200 METERS FALL
" RETT | DODEN

HVORDAN JEG OVERLEVDE
DRAPSFORS@KET FRA MIN
SJARMERENDE MANN

",\4

/LIND@’CO





